*Abból a városból pedig a samáriaiak közül sokan hittek benne az asszony szava miatt, aki így tanúskodott: „Megmondott nekem mindent, amit tettem.”* Jn 4,39

Jézus a mindentudó. Bármennyire közhelynek hangzik, de tényleg mindent tud! Mindent a mennyei és mindent a földi dolgokról. Mindent a szellemi és mindent a fizikai dolgokról, eseményekről, a múltról és a jövőről.

De a mindentudás ténye önmagában ijesztő lehetne, ha nem párosulna Isten irgalmával és kegyelmével. De Jézusban mindez egyszerre jelen van. Amikor az asszonnyal beszélgetett, nem bántotta őt, hanem bemutatkozott, mint Messiás.

Mind az asszony, mind pedig azok, akik az asszonyt hallgatták, felismerték az utazóban a Mindentudó Istent, a felismerés hitet ébresztett bennük. Jézus ma is köztünk, emberek között jár és mindent tud! Benned is hitet ébreszt?! Vadon Gyula